Document ID: 32004R1238

KOMISJONI MÄÄRUS (EÜ) nr 1238/2004,
5. juuli 2004,
millega kehtestatakse turustusaastaks 2003/2004 sekkumisasutusse toimetamise tähtaega käsitlev erand määrusest (EÜ) nr 708/98 koorimata riisi ülevõtmise kohta sekkumisasutuste poolt ja kohaldatavate korrigeerivate summade ning hinnatõusude ja -alandamiste kindlaksmääramise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta, (1) eriti selle artikli 8 punkti b,
ning arvestades järgmist:
(1)
Tingimused, mille kohaselt sekkumisasutused võtavad üle koorimata riisi, on kehtestatud komisjoni määrusega (EÜ) nr 708/98. (2) Nimetatud määruse artikli 6 lõikes 1 sätestatakse, et ülevõtmine peab aset leidma enne pakkumise saamise kuule järgneva teise kuu lõppu ja igal juhul hiljemalt jooksva turustusaasta 31. augustiks.
(2)
Ühise põllumajanduspoliitika reformi käivitamisega seotud turukorralduslike piirangute tõttu, mis tulenevad riisisektoris sekkumiseks kokkuostetavate koguste vähendamisest ja jaotuskoefitsientide kehtestamisest, on sekkumisasutustel raske kinni pidada toodete tarnimiseks ettenähtud tähtajast. Seetõttu tuleks jooksvaks turustusaastaks 2003/2004 kehtestada erand nõudest, mille kohaselt tooted peavad olema tarnitud teise kuu lõpuks.
(3)
Käesolevas määruses sätestatud meetmed on kooskõlas teraviljaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Erandina määruse (EÜ) nr 708/98 artikli 6 lõikest 1 tuleb koorimata riis turustusaastal 2003/2004 sekkumisasutustele ülevõtmiseks tarnida hiljemalt 31. augustiks 2004.
Artikkel 2
Käesolev määrus jõustub Euroopa Liidu Teatajas avaldamise päeval.
Seda kohaldatakse alates 1. juunist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 5. juuli 2004

Labels: 3
17
15